Stjórn Kölku sorpeyðingarstöðvar sf. samþykkir að setja fram eftirfarandi umhverfisstefnu : Að vinna undir kjörorðinu “ við vinnum með umhverfinu ” Að aðstaða starfsmanna og umhverfi sé til fyrirmyndar hverju sinni . Að leitast við að efla umhverfisvitund starfsmanna og almennings . Að vera öðrum til fyrirmyndar og eftirbreytni í umgengni við umhverfið . Að starfseminni sé ávallt hagað þannig að hún uppfylli ákvæði laga , reglugerða og starfsleyfis um meðferð og förgun úrgangs . Að kynna fyrir viðskiptavinum og íbúum svæðisins gildi sorpflokkunar , endurvinnslu og endurnýtingu úrgangs . Að fylgjast með almennri þróun á sviði úrgangsmála og beita þeirri tækni sem hefur minnst áhrif á umhverfið að teknu tilliti til hagkvæmni . Að lágmarka úrgang til urðunar . Að kynna verktökum sem Kalka er í samvinnu við umhverfisstefnu fyrirtækisins með áherslu á umgengni við umhverfið . Að umhverfisstefna verði hluti af gæðahandbók fyrirtækisins . Í samræmi við þessa umhverfisstefnu eru umhverfismarkmið fyrirtækisins eftirfarandi : Að lágmarka losun út í umhverfið Að auka þekkingu starfsmanna á umhverfismálum Að stuðla að aukinni endurnýtingu og ábyrgri förgun úrgangs